廿一世紀初有一啲用老鼠同大家鼠做受試者嘅研究發現，好多個體喺受過某啲腦創傷之後會出現發羊吊嘅情況，而呢啲動物嘅腦嘅 theta 波波幅能夠預測好幾種唔同嘅創傷後發羊吊嘅徵狀，所以做呢份研究嗰班科學家提議，話呢個發現可以幫醫護人員控制發羊吊嘅病情－例如係喺個病人嘅腦裝電極，特登壓抑某啲 theta 波活動。